Sherzod Shermatov

Sherzod Xotamovich Shermatov 1977-yil 7-aprelda Toshkent shahrida tugʻilgan. 2018—2021-yillarda Oʻzbekiston Respublikasi Xalq taʼlimi vaziri, 2021-yil 17-noyabrdan 2022-yil 30-dekabrgacha Axborot texnologiyalari va kommunikatsiyalarini rivojlantirish vaziri sifatida faoliyat olib borgan. 2022-yil 30-dekabrdan O‘zbekiston Respublikasi raqamli texnologiyalar vaziri lavozimiga tayinlangan.
 Taʼlim 
Maʼlumoti oliy. 1993—1998-yillarda Toshkent davlat texnika universitetini, 1998—2000-yillarda Аmerika Qoʻshma Shtatlari Yale universitetini tamomlagan.
 Mehnat faoliyati 
Mehnat faoliyatini 2000-yilda Oʻzbekiston Respublikasi Moliya vazirligi Valyuta iqtisod bosh boshqarmasi bosh iqtisodchisi sifatida boshlagan. 2001—2002-yillarda Oʻzbekiston Respublikasi Vazirlar Mahkamasi yetakchi mutaxassisi, bosh mutaxassisi, 2004—2005-yillarda Birlashgan millatlar tashkiloti va Oʻzbekiston Respublikasi hukumati „Raqamli rivojlanish tashabbusi“ taraqqiyoti dasturi koordinatori, 2005—2005-yillarda Oʻzbekiston Respublikasi Bosh vazirining birinchi oʻrinbosari yordamchisi, 2005-yilda qisqa muddat Birlashgan millatlar tashkiloti taraqqiyot dasturi va Oʻzbekiston Respublikasi hukumati „Oʻzbekistonda axborot-kommunikatsiya texnologiyalarini rivojlantirish“ loyihasi rahbari, 2005—2008-yillarda Bilimlarni boshqarish va Axborot-kommunikatsiya texnologiyalari yechimlari boʻyicha maslahatchi, Birlashgan Millatlar Tashkiloti taraqqiyot dasturining Oʻzbekistondagi vakolatxonasi Samarali boshqaruv boʻlimi rahbari, 2008—2010-yillarda Oʻzbekiston Respublikasi Vazirlar Mahkamasi Apparati Axborot tizimlari va telekommunikatsiyalar masalalari axborot-tahlil departamentining shoʻba mudiri, 2010—2012-yillarda Oʻzbekiston Respublikasi Prezidenti devoni Tashkiliy-kadrlar xizmati yetakchi inspektori, bosh inspektori kabi mas’ul lavozimlarda faoliyat olib borgan.
2012—2014-yillarda Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasi raisi oʻrinbosari, 2014—2016-yillarda Toshkent shahridagi Inha universiteti rektori vazifalarida ishlab, 2016-yildan hukumat tarkibiga qaytgan.
2016—2017-yillarda Oʻzbekiston Respublikasi Axborot texnologiyalari va kommunikatsiyalarini rivojlantirish vazirning birinchi oʻrinbosari, 2017—2018-yillar Oʻzbekiston Respublikasi Axborot texnologiyalari va kommunikatsiyalarini rivojlantirish vaziri vazifasini bajaruvchi, 2018-yilda qisqa muddat Oʻzbekiston Respublikasi Innovatsion rivojlanish vaziri oʻrinbosari, 2018—2021-yillarda Oʻzbekiston Respublikasi Xalq taʼlimi vaziri sifatida ishlab, 2021-yildan Oʻzbekiston Respublikasi Axborot texnologiyalari va kommunikatsiyalarini rivojlantirish vaziri sifatida faoliyat koʻrsatmoqda.

“Do‘stlik” ordeni bilаn tаqdirlаngаn.

 Oilasi 
Oilali, toʻrt nafar farzandi bor.
 Manbalar 

 Havolalar 
 Rasmiy sahifasi Facebookda

Turkum:Oʻzbekiston yetakchilari
Turkum:Yale universiteti bitiruvchilari
Turkum:Toshkent davlat texnika universiteti bitiruvchilari